Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16363

c) légijármű azonosítás közlés (3.1.2.9 pont). Megjegyzés. – A 2. szint lehetővé teszi a légijármű azonosítás közlést és más szabványos hosszúságú adatkapcsolat kommunikációját földről a levegőbe és levegőből a földre. A légijármű azonosítás közlés képesség egy illesztő egységet és megfelelő bemeneti berendezést igényel. 2.1.5.1.3 Szint 3 – A 3. szintű válaszjeladók rendelkezzenek a 2.1.5.1.2 pont szerinti képességekkel, és rendelkezzenek azokkal is, amelyek föld-levegő kiterjesztett hosszúságú közlemény (ELM) kommunikációjához vannak előírva (3.1.2.7.1-től 3.1.2.7.5-ig pontok). Megjegyzés. – A 3. szint lehetővé teszi a kiterjesztett hosszúságú adatkapcsolat kommunikációt a földről a levegőbe és így visszakeresést biztosíthat földi adatbázisokból, és lehetővé teszi más légiforgalmi szolgáltatások fogadását, amelyek a 2. szintű válaszjeladóknál nem állnak rendelkezésre. 2.1.5.1.4 Szint 4 – a 4. szintű válaszjeladók rendelkezzenek a 2.1.5.1.3 pont szerinti képességekkel, és rendelkezzenek azokkal is, amelyek levegő-föld kiterjesztett hosszúságú közlemény (ELM) kommunikációjához vannak előírva (3.1.2.7.7 és 3.1.2.7.8 pontok). Megjegyzés. – A 4. szint lehetővé teszi a kiterjesztett hosszúságú adat kapcsolat kommunikációt a levegőből a földre és így hozzáférést biztosíthat a földről a fedélzeti adatforrásokhoz és más adatok átviteléhez, amelyeket a légiforgalmi szolgálatok igényelnek és amelyek a 2. szintű válaszjeladóknál nem állnak rendelkezésre. 2.1.5.1.5 Szint 5 – az 5. szintű válaszjeladók rendelkezzenek a 2.1.5.1.4 pont szerinti képességekkel, és azokkal is, amelyek megnövelt Comm-B és kiterjesztett hosszúságú (ELM) kommunikációhoz vannak előírva (3.1.2.6.11.3.4, 3.1.2.7.6 és 3.1.2.7.9 pontok). Megjegyzés. – Az 5. szint lehetővé teszi Comm-B és kiterjesztett hosszúságú adatkapcsolat kommunikációt többszörös lekérdezőkkel anélkül, hogy többszörös helyigénylése lenne. Az ilyen szintű válaszjeladó magasabb adatkapcsolati kapacitás minimummal rendelkezik, mint más válaszjeladó szintek. 2.1.5.1.6 Kiterjesztett squitter – Kiterjesztett squitter válaszjeladók a 2.1.5.1.2, 2.1.5.1.3, 2.1.5.1.4 vagy 2.1.5.1.5 pontokban ismertetett, valamint a kiterjesztett squitter üzemeléshez előírt (3.1.2.8.6) képességekkel rendelkezzenek. Az ilyen képességgel rendelkező válaszjeladókat az “e” utótaggal kell megjelölni. 2007/70/II. szám Megjegyzés. – Például egy kiterjesztett squitter képességgel rendelkező 4. szintű válaszjeladót “4.e szint”-tel kell jelölni. 2.1.5.1.7 SI képesség – SI kódok feldolgozására képes válaszjeladóknak a 2.1.5.1.2, 2.1.5.1.3, 2.1.5.1.4 vagy 2.1.5.1.5 pontokban ismertetett, valamint az SI kód üzemelésre előírt (3.1.2.3.2.1.4, 3.1.2.5.2.1, 3.1.2.6.1.3, 3.1.2.6.1.4.1, 3.1.2.6.9.1.1 és 3.1.2.6.9.2) képességekkel kell rendelkezniük. Az ilyen képességgel rendelkező válaszjeladókat az “s” utótaggal kell megjelölni. Megjegyzés. – Például egy kiterjesztett squitter képességgel és SI képességgel rendelkező 4. szintű válaszjeladót “4.es szint”-tel kell jelölni. 2.1.5.1.7.1 SI kód képességgel kell ellátni a 2.1.5.1.7 pont előírásainak megfelelően az összes 2003 január 1-jén vagy azután felszerelt S-módú válaszjeladót, és 2005 január 1-jéig az összes S-módú válaszjeladót. Megjegyzés. – Egyes Államok mandátumai az alkalmazhatóságot ennél a dátumnál előbb megkövetelhetik. 2.1.5.1.8 Kiterjesztett squitter nem-válaszjeladó készülékek. Azok a készülékek, amelyek olyan kiterjesztett squitter-ek közvetítésére képesek, amelyek nem részei egy S-módú válaszjeladónak, feleljenek meg az összes 1090 MHz RF jelek térbeli követelményeinek, amelyek egy S-módú válaszjeladóra vannak megadva. 2.1.5.2 Minden, a nemzetközi polgári légiforgalom által használt S-módú válaszjeladó feleljen meg legalább a 2.1.5.1.2 pontban előírt 2. szint követelményeinek.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes